Առևտրի կենտրոն

Առևտրի կենտրոն (գերմ.՝ Einkaufszentrum, գալերեա, պասսաժ, առևտրի-զվարճալիքների համալիր, մոլ), առևտրի ոլորտի ձեռնարկությունների խումբ, որը ղեկավարվում է որպես մեկ միասնություն և գտնվում է մեկ շինության կամ շենքերի համալիրի մեջ, որոնք միացված են ծածկապատ անցումով։ Առևտրային կենտրոնների միջազգային խորհրդի սահմանմամբ, առևտրի կենտրոն կարելի է համարել մանրածախ ձեռնարկությունների ճարտարապետորեն միավորված խումբը, որոնք ղեկավարվում են միասնական ընկերության կողմից, ապահովված են ավտոկայանատեղիով և տեղակայված են հատուկ պլանավորված տարածքներում։ Այդ տիպի առաջին առևտրի կենտրոնները սկսեցին հայտնվել 19-րդ դարում։ Դրանց թվին են դասվում «Пассаж»-ը Սանկտ Պետերբուրգում (1848), «ГУМ»-ը (1893) և «Петровский пассаж»-ը (1906) Մոսկվայում։ Աշխարհի ամենախոշոր առևտրի կենտրոնը ըստ ընդհանուր մակերեսի համարվում է Դուբայ Մոլը, որը գտնվում է Դուբայ քաղաքում (Արաբական Միացյալ Էմիրություններ), Բուրջ Խալիֆա երկնաքերի կողքին։ Առևտրային մակերեսի տեսանկյունից համարվում է մեծությամբ երրորդն աշխարհում։ Առևտրի-զվարճալիքների կենտրոն Ժամանակակից առևտրի կենտրոնը կարող է իրենից ներկայացնել մեծ առևտրի-զվարճալիքների համալիր՝ բազմահարկ շենք հայ-թեք ոճի, որում բացի խանութներից կարող են լինել նաև սրճարաններ, բարեր, կազինո, կինոթատրոն, բոուլինգ։ Որպես կանոն, համալիրը սարքավորված է էսկալատորներով, վերելակներով, համալրված է ավտոկայանատեղիներով գնորդների անձնական տրանսպորտի համար և տեղակայված է մետրոների կայարանների և հասարակական տրանսպորտի կանգառների մոտ, կամ քաղաքի արվարձաններում։ Այդպիսի առևտրի-զվարճալիքների համալիրը կարող է իրենից ներկայացնել ժամանակակից զանգվածային մշակույթի կենտրոնացման նմուշ։ Ռուսաստանում բազմաթիվ նման առևտրի կենտրոններ ի հայտ եկան 1990-ականների վերջում, 2000-ականների սկզբում։ Մոսկվայի խոշորագույն առևտրի կենտրոնները վարձակալության մաքուր մակերեսի ցուցանիշերի հիման վրա (GLA). Мега Белая дача - 183 000 Мега Химки - 175 000 Золотой Вавилон Ростокино - 170 000 Мега Теплый Стан - 150 000 Vegas - 180 000 Афимолл Сити - 114 000 Պատկերասրահ Տես նաև Ունիվերմագ Ունիվերսամ Սուպերմարկետ Հիպերմարկետ Աութլեթ կենտրոն Ռիթեյլ պարկ Ծանոթագրություններ Գրականություն Нагаев Р. Т. «Энциклопедический словарь „Недвижимость“» - Казань: Изд-во ГУП «Идеал-Пресс», 2001. — 896 с. Кристиан Рекалкати. «Через год в России появится торговый центр нового поколения»// Commercial Real estate. — 2007. — #8(68)/16-30.04.07 Արտաքին հղումներ Kлассификация торговых центров (ICSC и ULI)Արխիվացված 2015-04-02 Wayback Machine Все торговые центры, пассажи и моллы России // tocenter.ru Рейтинг российских торговых центров Արխիվացված 2015-12-14 Wayback Machine // megamagnat.ru